І яшчэ нагадаю, што напярэдадні разгромнай "Плошчы-2010" даволі доўгі час з Масквы таксама йшлі разнастайныя "пераканаўчыя" "сігналы", якія, здаецца, яўна сьведчылі, што "Москва устала от Лукашенко" і зьбіраецца яго зьмяніць. Мяркуючы па ўсяму, менавіта гэта было галоўнай прычынай таго, што некаторыя апазіцыйныя кандыдаты падчас выбарнай кампаніі вялі сябе вельмі сьмела, упэўнена і нават агрэсіўна, і такая вялікая колькасьць народу вечарам 19.12.2010 сьмела выйшла на вуліцу і накіравалася за сваімі "правадырамі" на Плошчу Незалежнасьці. Але там іх чакала пастка.